CELEX: 62013TN0315
Language: lv
Date: 2013-04-30 00:00:00
Title: Lieta T-315/13: Prasība, kas celta 2013. gada 30. aprīlī — Kompas MTS /Parlaments u.c.

10.8.2013   
            
            
               LV
            
            
               Eiropas Savienības Oficiālais Vēstnesis
            
            
               C 233/12
            
         Prasība, kas celta 2013. gada 30. aprīlī — Kompas MTS/Parlaments u.c.
   (Lieta T-315/13)
   2013/C 233/20
   Tiesvedības valoda — vācu
   
      Lietas dalībnieki
   
   
      Prasītāja: Kompas mejni turistični servis d.d. (Kompas MTS d.d.) (Ļubļana, Slovēnija) (pārstāvis — J. Tischler, advokāts)
   
      Atbildētāji: Eiropas Parlaments, Eiropas Komisija un Eiropas Savienības Padome
   
      Prasītājas prasījumi:
   
   
               —
            
            
               piespriest Eiropas Savienībai samaksāt summu EUR 846 000 apmērā un procentus 8 % apmērā, vai konstatēt, ka pastāv pret Eiropas Savienību vērsts prasījums par zaudējumu atlīdzību;
            
         
               —
            
            
               piespriest atbildētājiem atlīdzināt nepieciešamos tiesāšanās izdevumus saskaņā ar Reglamenta 87. panta 2. punktu.
            
         
      Pamati un galvenie argumenti
   
   Prasītāja zaudējumu atlīdzību galvenokārt prasa tādēļ, ka ir pieņemts Direktīvas 2001/37/EK (1) 5. panta 6. punkta e) apakšpunkts. Tā uzskata, ka tikai šīs tiesību normas pieņemšana varēja izraisīt to, ka Austrijas likumdevējs ir ierobežojis tādu tabakas izstrādājumu importu, kuriem nav uzrakstu vācu valodā. Prasītāja norāda, ka šis importa kvantitatīvais ierobežojums esot radies tādēļ, ka ir pieņemta Direktīva 2001/37, ar ko atbildētāji esot pārkāpuši samērīguma principu, diskriminācijas aizliegumu un pamattiesības uz īpašumu un uzņēmējdarbības brīvību.
   
      (1)  Eiropas Parlamenta un Padomes 2001. gada 5. jūnija Direktīva 2001/37/EK par dalībvalstu normatīvo un administratīvo aktu tuvināšanu attiecībā uz tabakas izstrādājumu ražošanu, noformēšanu un pārdošanu (OV L 194, 26. lpp.).